**Ժոել Դինիշ Կաշտրու Պերեյրա** (պորտ.՝ Joel Dinis Castro Pereira, հունիսի 28, 1996(1996-06-28), Լե Լոկլ, Le Locle District, Նևշատել, Շվեյցարիա), Շվեյցարական ծագմամբ պորտուգալացի ֆուտբոլիստ, անգլիական «Մանչեստեր Յունայթեդ» ակումբի դարպասապահ։

Ակումբային կարիերա
------------------

«Կսամակս» շվեյցարական ակումբի սան է։ 2012 թվականին տեղափոխվել է անգլիական «Մանչեստեր Յունայթեդ» ակումբի ակադեմիա։ 2014/15 մրցաշրջանում թիմի հետ միասին հաղթել է Անգլիայի երիտասարդական առաջնությունում։ 2015 թվականի օգոստոսի 13-ին երկարաձգել է պայմանագիրը «կարմիր սատանաների» հետ։

2015 թվականի հոկտեմբերի 17-ին վարձավճարով տեղափոխվել է «Ռոչդեյլ» մեկ ամսով։ Նոյեմբերի 10-ին կատարել է իր նորամուտը թիմի կազմում՝ մասնակցելով «Մորկամ» ակումբի դեմ խաղին Ֆուտբոլային լիգայի հաղթանշանի խաղարկության շրջանակներում։ Հանդիպման ընթացքում խաղացողը հետ է մղել 11 մետրանոցը և խաղն ավարտել զրոյական հաշվով. դրանից հետո «Ռոչդեյլը» համոզել է «Մանչեստեր Յունայթեդին» երկարաձգել վարձավճարի ժամկետը մինչև 2016 թվականի հունվարի 3-ը։ Նոյեմբերի 21-ին դարպասապահը կատարել է իր նորամուտը Անգլիայի առաջին լիգայում՝ մասնակցելով «Դոնկաստեր Ռովերս» ակումբի հետ խաղին, որը նույնպես ավարտվել է զրոյական հաշվով։ Այդ մրցաշրջանում նա «Ռոչդեյլի» կազմում անցկացրել է 6 խաղ։

2016 թվականի փետրվարի 25-ին նա ընդգրկվել է «Մանչեստեր Յունայթեդի» հայտացուցակում՝ մասնակցելու Եվրոպա Լիգայի՝ դանիական «Միդտյուլան» ակումբի դեմ խաղին։ Սակայն հանդիպման ընթացքում դուրս չի եկել խաղադաշտ։

2016 թվականի օգոստոսի 31-ին վարձավճարով տեղափոխվել է պորտուգալական «Բելենենսիշ» ակումբ մինչև 2016/17 մրցաշրջանի ավարտը։ 2017 թվականի հունվարին հետ է կանչվել վարձավճարից և վերադարձել է «Մանչեստեր Յունայթեդ»։ 2017 թվականի հունվարի 29-ին դարպասապահը կատարել է իր նորամուտը «կարմիր սատանաների» կազմում՝ Անգլիայի գավաթի խաղարկության «Ուիգան Ատլետիկ» անգլիական ակումբի դեմ խաղում փոխարինելով Սերխիո Ռոմերոյին։

2017 թվականի մայիսի 21-ին կատարել է նորամուտը անգլիական Պրեմիեր Լիգայում՝ թիմի մեկնարկային կազմում մասնակցելով «Քրիսթալ Փելաս» ակումբի դեմ խաղին, որի ընթացքում իր դարպասը պահել է անառիկ։

Կարիերան հավաքականում
---------------------

Հանդես է եկել Շվեյցարիայի տարբեր տարիքային խմբերի հավաքականներում։ 2012 թվականին փոխել է ֆուտբոլային քաղաքացիությունը պորտուգալականի։ Եղել է երկրորդ դարպասապահ Պորտուգալիայի բոլոր պատանեկան հավաքականներում։ 2016 թվականի հունիսի 14-ին հայտնի է դարձել, որ Պերեյրան կմասնակցի 2016 թվականի ամառային օլիմպիական խաղերին Պորտուգալիայի հավաքականի կազմում։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Manchester United: Joel Pereira signs new contract amid Old Trafford goalkeeping uncertainty» (անգլերեն) — ibtimes.co.uk. Վերցված է 30 июля 2016-ին.
3. ↑  «Rochdale - Morecambe» (անգլերեն) — soccerway.com. Վերցված է 31 июля 2016-ին.
4. ↑  «Joel Castro Pereira: Man Utd goalkeeper returns to Rochdale» (անգլերեն) — BBC. Վերցված է 31 июля 2016-ին.
5. ↑  «Rochdale - Doncaster» (անգլերեն) — soccerway.com. Վերցված է 31 июля 2016-ին.
6. ↑  «Manchester United - Midtjylland» (անգլերեն) — soccerway.com. Վերցված է 31 июля 2016-ին.
7. ↑  Marshall, Adam (2016 թ․ օգոստոսի 31). «Pereira moves to Belenenses on loan» (անգլերեն). ManUtd.com.
8. ↑  «Manchester United 2-0 Crystal Palace» (անգլերեն). BBC Sport. 2017 թ․ մայիսի 21.
9. ↑  «Eleitos para os Jogos Olímpicos» (պորտուգալերեն) — fpf.pt. Վերցված է 30 июля 2016-ին.

Արտաքին հղումներ
----------------

* Ցուցանիշները *soccerbase.com* կայքում (անգլ.)
* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ժոել Պերեյրա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AS.com · BDFA · BDFutbol · FootballDatabase.eu · ForaDeJogo (խաղացող) · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ |

 |